Document ID: 32007R1526

REGOLAMENT TAL-KUNSILL (KE) Nru 1526/2007
tal-17 ta’ Diċembru 2007
li jemenda r-Regolament (KE) Nru 2505/96 li jiftaħ u jipprovdi għall-amministrazzjoni ta' kwoti awtonomi ta' tariffi tal-Komunità għal ċerti prodotti agrikoli u industrijali
IL-KUNSILL TA’ L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 26 tiegħu,
Wara li kkunsidra l-proposta mill-Kummissjoni,
Billi:
(1)
Fl-20 ta’ Diċembru 1996, il-Kunsill adotta r-Regolament (KE) Nru 2505/96 (1). Id-domanda Komunitarja għall-prodotti li għalihom japplika dak ir-Regolament, għandha tintlaħaq bl-aktar kundizzjonijiet favorevoli. Għal dak il-għan mill-1 ta’ Jannar 2008 ċerti volumi ta’ kwoti tariffarji li jeżistu għandhom jiżdiedu jew jitnaqqsu u għandhom jinfetħu ċertu kwoti tariffarji tal-Komunità ġodda b’rati ta' dazju żero għal volumi adegwati, waqt li ma jkunx hemm tfixkil fis-swieq ta' dawn il-prodotti.
(2)
Il-volum tal-kwota għal żewġ kwoti tariffarji tal-Komunità huma biżżejjed biex jilħqu l-ħtiġijiet ta’ l-industrija Komunitarja għall-perjodu attwali tal-kwota li jispiċċa fil-31 ta’ Diċembru 2007. Minħabba f’hekk dawk il-volumi għandhom jiżdiedu b’seħħ mill-1 ta’ Jannar 2007.
(3)
Ma għadux fl-interess Komunitarju li jitkomplew jingħataw kwoti tariffarji Komunitarji fl-2008 għal ċerti prodotti li d-dażji fuqhom ġew sospiżi fl-2007. Dawn il-prodotti għandhom għalhekk jitneħħew mil-lista ta’ l-Anness I għar-Regolament (KE) Nru 2505/96.
(4)
Minħabba l-ħafna tibdiliet li għandhom isiru, minħabba ċarezza, jeħtieġ li l-Anness I għar-Regolament (KE) Nru 2505/96 jinbidel kollu kemm hu.
(5)
Ir-Regolament (KE) Nru 2505/96 għandu għalhekk jiġi emendat skond dan.
(6)
Minħabba l-importanza ekonomika ta' dan ir-Regolament, jeħtieġ li jsir rikors għar-raġunijiet ta' urġenza previsti fil-punt 1.3 tal-Protokoll dwar ir-Rwol tal-Parlamenti Nazzjonali fl-Unjoni Ewropea anness mat-Trattat dwar l-Unjoni Ewropea u mat-Trattati li jistabbilixxu l-Komunita' Ewropea.
(7)
Billi l-perjodi tal-kwoti jibdew fl-1 ta’ Jannar 2008, dan ir-Regolament għandu japplika mill-istess data u jidħol fis-seħħ immedjatament,
ADOTTA DAN IR-REGOLAMENT:
Artikolu 1
L-Anness 1 għar-Regolament (KE) Nru 2505/96 għandu jinbidel bit-test stabbilit fl-Anness għal dan ir-Regolament.
Artikolu 2
Għall-perjodu tal-kwota mill-1 ta' Jannar sal-31 ta' Diċembru 2007, fl-Anness I għar-Regolament (KE) Nru 2505/96:
-
il-volum tal-kwota tal-kwota tariffarja għall-ordni numru 09.2603 huwa stipulat għal 6 500 tunnellata,
-
il-volum tal-kwota tal-kwota tariffarja għall-ordni numru 09.2950 huwa stipulat għal 12 000 tunnellata.
Artikolu 3
B’effett mill-1 ta’ Jannar 2008 fl-Anness I għar-Regolament (KE) Nru 2505/96:
-
il-volum tal-kwota tal-kwota tariffarja għall-ordni numru 09.2030 huwa stipulat għal 1 500 tunnellata
-
il-volum tal-kwota tal-kwota tariffarja għall-ordni numru 09.2603 huwa stipulat għal 6 500 tunnellata
-
il-volum tal-kwota tal-kwota tariffarja għall-ordni numru 09.2624 huwa stipulat għal 600 tunnellata
-
2 500il-volum tal-kwota tal-kwota tariffarja għall-ordni numru 09.2907 huwa stipulat għal tunnellata
-
il-volum tal-kwota tal-kwota tariffarja għall-ordni numru 09.2914 huwa stipulat għal 5 000 tunnellata
-
il-volum tal-kwota tal-kwota tariffarja għall-ordni numru 09.2950 huwa stipulat għal 12 000 tunnellata.
Artikolu 4
Fl-Anness I għar-Regolament (KE) Nru 2505/96, il-kwoti tariffarji għall-ordnijiet numru 09.2763, 09.2806, 09.2808; 09.2810, 09.2812, 09.2814, 09.2816 u 09.2818, għandhom jiddaħħlu b’seħħ mill-1 ta’ Jannar 2008.
Artikolu 5
Il-kwoti tariffarji għall-ordnijiet numru 09.2610, 09.2612, 09.2625, 09.2627, 09.2809, 09.2882, 09.2904, 09.2919, 09.2920, 09.2979 u 09.2995 għandhom jingħalqu bis-seħħ mill-1 ta’ Jannar 2008.
Artikolu 6
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan għandu japplika mill-1 ta' Jannar 2008.
Madankollu, l-Artikolu 2 għandu japplika mill-1 ta' Jannar 2007.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 17 ta’ Diċembru 2007.

Labels: 3
1
6